شەفەق نیوز- هەرچێ وەر ئەو هاتن ساڵ نووی زایەنی
و جەژن کریسمەس دچیمن، ئامارەیل جوور ئەو جووورێ لە ئی ساڵە ک پەسا دچوو، دەراێگە
دەر ک خاسە ئیوەیش لەێیان خەوەردار ببن.
یەکێ لەێ ئامارەیلە نام دە دەوڵەمەن گەورای
دنیاسە ک لە لایەن گۆڤار ئامریکایی فوریز بڵاو بییە.
لەێ ئامارە دیارییە ک جف‌بزووس بنەڕانەر شێرکەت
ئامازۆن وە 183 ملیارد تمه‌ن ماڵ و مین دەوڵەمەن‌ترین ئایم دنیاسە، ئوو سرگی‌برین
بنەڕانەر گووکڵ، وە 75ملیارد و 600 ملیوون دولار دوێیمیه‌که‌گه‌سه.
بیل‌گیتس بنه‌ڔانه‌ر مایکروسافت چوارمین،
ئوو مارک‌زاگر‌برگر بنه‌ڔانه‌ر فه‌یس‌بووکیش، وه‌رد لری‌ئیڵسون بنه‌ڔانه‌ر ئوراکل
هەفتمین، وه‌گه‌رد لری‌پیج لە بنه‌ڕانه‌رەیل شێرکەت گووکڵ هەشتمین دەوڵەمەنەیل دنیان.
خووە بزانن ک شەش گلە لە ئەیانە، هانە نام
کارەیل ITوێنە و وەوجوورە
ک وتریاگە ئەڕا چەنمین ساڵ بان ئەڵ بان، ئی سەرڕێشتە دوجارە بییەسە پوولسازترین سەرڕێشتەی
کاری دە دنیا.
دوان لە ئەیانەیش هانە نام کار بازەرگانی و
پوول‌ ناین.
یەکێ لەێیان ها نام کار ماشین ک ئەوەیش خاون
برەند تسڵاسە ک ماشین بەرقی سازییە و کارێ نووخوازانە کردگە ئوو هە یەکێ  لەێیان ها دە کار پرتاڵ ک ئەوەیش خاون برند دیاری
زاراسە.
یە ددەێگە نیشان ک شەس لە سەد ئی دە گلە دەوڵەەن
گەورای دنیا هانە نام کار کامپیووتر و ئی سەرڕێشتە، چوون‌چشتێ دنیا قورخ کردگە ئەڕا
خوەێ.
